Sokféle veszélyes weboldal létezik.
Egy gyakori internetes csalás az „adathalászat” technikája. Ehhez bizonyos rosszindulatú oldalakat készítenek el úgy, hogy nagyon hasonlítsanak a népszerű ismert weboldalakhoz, például a Facebook, a Twitter oldalához, vagy akár az Ön bankjának a portáljához. Amikor Ön fellép az oldalra, és beírja az adatait a bejelentkezéshez, akkor valójában a hacker weboldalának küldi el az adatait (nem annak az oldalnak, amelyiket eredetileg meglátogatni szeretett volna), és a hacker kezébe kerülnek a login adatok.
Más veszélyes oldalakon „drive-by” letöltésekkel operálnak, ami azt jelenti, hogy pusztán a weboldal betöltésével és nézegetésével, vagy egy pop-up ablakra kattintva elindulhat a rosszindulatú (malware) kód letöltése. A hackerek így ellophatják az Ön személyes adatait, sőt a teljes számítógépéhez hozzáférhetnek anélkül, hogy Ön ennek tudatában lenne.
Végül pedig vannak olyan weboldalak, amelyek komoly veszélyt mutatnak — erős hangjelzéseket adnak, és szöveg villog, amelyben azt állítják, hogy az Ön számítógépe malware kóddal fertőzött, és ezért Önnek fel kell hívnia egy bizonyos telefonszámot, hogy segítsenek a problémával. AZONBAN EZ MINDIG CSALÁS! Egyszerűen csukja be a böngészőjét, és eltűnik a felugró értesítő.